AIŠKINAMASIS RAŠTAS

Dėl savivaldybės nekilnojamojo turto perdavimo patikėjimo teise Molėtų vaikų savarankiško gyvenimo namams

1. Parengto tarybos sprendimo projekto tikslai ir uždaviniai:

Sprendimo projekto tikslas – perduoti Molėtų vaikų savarankiško gyvenimo namams (toliau – Namai) patikėjimo teise valdyti, naudoti ir disponuoti juo vaikų likusių be tėvų globos apgyvendinimui Molėtų rajono savivaldybei nuosavybės teise priklausantį nekilnojamąjį turtą, esantį Molėtų r. sav., Molėtų m., Kreivoji g. 8 ir Kreivoji g.

Uždaviniai – kad būtų teikiamos vaikams kokybiškos gyvenimo sąlygos, ugdymas, pradinis, pagrindinis ir vidurinis išsilavinimas, tenkinami vaikų pažinimo, lavinimosi ir saviraiškos poreikiai.

1. Siūlomos teisinio reguliavimo nuostatos:

Lietuvos Respublikos vietos savivaldos įstatymo 6 straipsnio 3 punktas reglamentuoja, kad savivaldybėms priskirta savarankiškoji funkcija yra savivaldybei nuosavybės teise priklausančio turto valdymas, naudojimas ir disponavimas. Be to 2019-2020 m. įvykdytas projektas 08.1.1-CPVA-V-427-02-0006 „Bendruomeninių vaikų globos namų ir vaikų dienos centrų tinklo plėtra Molėtų rajono savivaldybėje“, kuriam finansavimas buvo skirtas gyvenamosios paskirties namui, skirtam gyventi vaikams likusiems be tėvų globos. Molėtų rajono savivaldybėje šias funkcijas įgyvendina biudžetinė įstaiga – Molėtų vaikų savarankiško gyvenimo namai. Todėl vadovaujantis Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2021 m. sausio 28 d. sprendimu Nr. B1-19 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 5.1 papunkčiu, turtas perduodamas Namams patikėjimo teise valdyti, naudoti ir disponuoti juo vaikų likusių be tėvų globos apgyvendinimui.

1. Laukiami rezultatai:

Priėmus sprendimą perduoti sprendime nurodytus pastatą ir statinius Namams, savivaldybės turtas bus tinkamai apskaitytas, valdomas, naudojamas ir prižiūrimas.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai:

Perduodamas turtas Molėtų rajono savivaldybės turto pripažinimo nereikalingu arba netinkamu (negalimu) naudoti komisijos 2021 m. balandžio 6 d. daiktų apžiūros pažyma Nr. T21-6 pripažintas nereikalingu administracijos veiklai ir pateiktas siūlymas direktoriui dėl turto naudojimo. Molėtų rajono savivaldybės administracijos direktoriaus 2021 m. balandžio 9 d. įsakymu Nr. B6-334 „Dėl Molėtų rajono savivaldybės turto pripažinimo nereikalingu“ turtas pripažintas nereikalingu administracijos veiklai ir siūlymas Molėtų rajono savivaldybės tarybai nurodytą turtą perduoti Namams vaikų likusių be tėvų globos apgyvendinimui.